Oficiālais Vēstnesis L 337 , 12/12/1998 Lpp. 0020 - 0023



Komisijas Regula (EK) Nr. 2686/98 (1998. gada 11. decembris), ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2560/98 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem; tā kā to veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā flumetrīns jāiekļauj Regulas (EEK) Nr. 2377/90 I pielikumā; tā kā oleiloleāts, kalcija glikoheptonāts, kalcija glikonoglikoheptonāts, kalcija glikonolaktāts, kalcija glutamāts, niķeļa glikonāts, niķeļa sulfāts, nātrija hipofosfīts, bacitracīns, bronopols, cetostearilspirts, menadions, fitomenadions, 2-pirolidons, nātrija cetostearilsulfāts, vilnas spirti, Lespedeza capitata, Majoranae herba, Medicago sativa extractum, Sinapis nigrae semen un flumetrīns jāiekļauj Regulas (EEK) Nr. 2377/90 II pielikumā; tā kā pirms šīs regulas stāšanās spēkā jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I un II pielikumu ar šo groza, kā noteikts šīs regulas pielikumā. 2. pants Šī regula stājas spēkā 60. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 11. decembrī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 320, 28.11.1998., 28. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza Regulas (EK) Nr. 2377/90 I pielikumu: 2. Pretparazītu līdzekļi. 2.2. Līdzekļi pret ektoparazītiem. 2.2.3. Piretroīdi. "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Flumetrīns | Flumetrīns (trans-Z-izomēru summa) | Govis | 10 μg/kg | Muskuļi | | 150 μg/kg | Tauki | | 20 μg/kg | Aknas | | 10 μg/kg | Nieres | | 30 μg/kg | Piens" | | B. Šādi groza Regulas (EEK) Nr. 2377/90 II pielikumu: 1. Neorganiskās ķīmiskās vielas. "Farmakoloģiski aktīvā(-ās) viela(-as) | Dzīvnieku suga | Citi noteikumi | Kalcija glikoheptonāts | Visas produktīvās sugas | | Kalcija glikonoglikoheptonāts | Visas produktīvās sugas | | Kalcija glikonolaktāts | Visas produktīvās sugas | | Kalcija glutamāts | Visas produktīvās sugas | | Niķeļa glikonāts | Visas produktīvās sugas | | Niķeļa sulfāts | Visas produktīvās sugas | | Nātrija hipofosfīts | Visas produktīvās sugas" | | 2. Organiskie savienojumi. "Farmakoloģiski aktīvā(-ās) viela(-as) | Dzīvnieku suga | Citi noteikumi | 2-Pirolidons | Visas produktīvās sugas | Parenterālai lietošanai, deva līdz 40 mg/kg ķermeņa svara | Bacitracīns | Govis | Tikai ievadīšanai piena dziedzeros govīm laktācijas periodā un visiem audiem, izņemot pienu | Bronopols | Lašu dzimtas zivis | Lietošanai tikai audzētavās apaugļotiem ikriem | Cetostearilspirts | Visas produktīvās sugas | | Flumetrīns | Medus bites | | Menadions | Visas produktīvās sugas | | Oleiloleāts | Visas produktīvās sugas | Tikai lokālai lietošanai | Fitomenadions | Visas produktīvās sugas | | Nātrija cetostearilsulfāts | Visas produktīvās sugas | Tikai lokālai lietošanai | Vilnas spirti | Visas produktīvās sugas | Tikai lokālai lietošanai" | 6. Augu izcelsmes vielas. "Farmakoloģiski aktīvā(-ās) viela(-as) | Dzīvnieku suga | Citi noteikumi | Lespedeza capitata | Visas produktīvās sugas | | Majoranae herba | Visas produktīvās sugas | | Medicago sativa extractum | Visas produktīvās sugas | Tikai lokālai lietošanai | Sinapis nigrae semen | Visas produktīvās sugas" | | --------------------------------------------------